Ehdotus: neuvoston asetus maito ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta annetun asetuksen (ETY) N:o 2204/90 muuttamisesta /* KOM/2001/0410 lopull. - CNS 2001/0159 */



Virallinen lehti nro 304 E , 30/10/2001 s. 0177 - 0177



Ehdotus: neuvoston asetus maito ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta annetun asetuksen (ETY) N:o 2204/90 muuttamisesta (komission esittämä) PERUSTELUT Neuvoston asetuksessa (ETY) N:o 2204/90 sääetään, että kaseiinien ja kaseinaattien käyttö juustojen valmistuksessa edellyttää ennakkoluvan saamista. Mainitun asetuksen 3 artiklan 3 kohdan mukaan luvatta käytettyjen kaseiini- tai kaseinaattimäärien osalta peritään seuraamuksena rasvattoman maitojauheen interventiohintaan perustuvan rasvattoman maidon arvon ja kaseiinien ja kaseinaattien 10 prosentilla korotetun markkinahinnan välinen erotus. Tällä seuraamuksella pyritään ainakin poistamaan kaseiinien tai kaseinaattien luvatta käyttämisestä saatava taloudellinen etu. Rasvattoman maitojauheen interventiohinnan käyttäminen rasvattoman maidon täyden arvon laskemiseksi ei ole kuitenkaan tähän tarkoitukseen sopiva keino. Rasvattoman maitojauheen todellinen arvo voi vaihdella markkinatilanteen mukaan, johon puolestaan vaikuttaa rasvattoman maitojauheen markkinahinta. Kyseinen seuraamus olisi näin ollen laskettava rasvattoman maitojauheen markkinahinnan perusteella. Tässä ehdotuksessa muutetaan asetuksen (ETY) N:o 2204/90 3 artiklan 3 kohta vastaavasti. 2001/0159 (CNS) Ehdotus: neuvoston asetus maito ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta annetun asetuksen (ETY) N:o 2204/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C , , s. . ottaa huomioon Euroopan parlamentin lausunnon [2], [2] EYVL C , , s. . sekä katsoo seuraavaa: (1) Neuvoston asetuksen (ETY) N:o 2204/90 [3] mukaan kaseiinien ja kaseinaattien käyttö juustojen valmistuksessa edellyttää ennakkolupaa, ja kyseisen asetuksen 3 artiklan 3 kohdassa säädetään yhteisön seuraamuksesta, jota peritään luvatta käytettyjen kaseiinien tai kaseinaattien osalta ja jossa otetaan erityisesti huomioon rasvattoman maitojauheen interventiohintaan perustuva rasvattoman maidon arvo. [3] EYVL L 201, 31.7.1990, s. 7. (2) Koska kyseisellä seuraamuksella pyritään poistamaan kaseiinien tai kaseinaattien luvatta käyttämisestä saatava taloudellinen etu, sen laskemiseen olisi käytettävä rasvattoman maitojauheen markkinahintaa, joka ilmentää paremmin rasvattoman maitojauheen todellista hintaa juustonvalmistuksen raaka-aineena, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2204/90 3 artiklan 3 kohta seuraavasti: " 3. Luvatta käytettyjen kaseiini- tai kaseinaattimäärien osalta peritään rasvattoman maitojauheen markkinahintaan perustuvan rasvattoman maitojauheen arvon ja kaseiinien ja kaseinaattien markkinahinnan, korotettuna 10 prosentilla, välinen erotus, sanotun kuitenkaan rajoittamatta kyseisen jäsenvaltion määräämiä seuraamuksia. Nämä arvot todetaan neuvoston asetuksen (EY) N:o 1255/1999* 42 artiklassa säädettyä menettelyä noudattaen. ____________________ * EYVL L 160, 26.6.1999, s. 48." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>